Suvestinė redakcija nuo 2025-02-08

Nutarimas paskelbtas: TAR 2018-09-24, i. k. 2018-14912

Lietuvos Respublikos Vyriausybė

nutarimas

DĖL LIETUVOS RESPUBLIKOS ŪKINIŲ GYVŪNŲ VEISLININKYSTĖS ĮSTATYMO ĮGYVENDINIMO

2018 m. rugsėjo 19 d. Nr. 940

Vilnius

Pakeistas teisės akto pavadinimas:

Nr. 1005, 2023-12-20, paskelbta TAR 2023-12-22, i. k. 2023-25185

Vadovaudamasi Lietuvos Respublikos ūkinių gyvūnų veislininkystės įstatymo 3 straipsnio 1 dalimi, 4 straipsniu, 5 straipsniu, 6 straipsnio 2 dalies 2 punktu, 8 straipsnio 3 dalimi, 9 straipsnio 3 dalimi, 4 dalies 2 punkto c papunkčiu, 3 punktu, 4 punkto d papunkčiu, 5 punkto c papunkčiu ir 5 dalimi, 10 straipsnio 1, 2 ir 5 dalimis, 11 straipsniu, 12 straipsnio 2 dalies 2 punktu ir 4 dalimi, 13 straipsniu, 14 straipsnio 1, 3, 4, 5 dalimis ir įgyvendindama 2016 m. birželio 8 d. Europos Parlamento ir Tarybos reglamentą (ES) 2016/1012 dėl zootechninių ir genealoginių reikalavimų, taikomų grynaveislių veislinių gyvūnų ir hibridinių veislinių kiaulių veisimui, prekybai jais bei jų genetinės medžiagos produktais ir jų įvežimui į Sąjungą, kuriuo iš dalies keičiami Reglamentas (ES) 652/2014, Tarybos direktyvos 89/608/EEB ir 90/425/EEB bei panaikinami tam tikri gyvūnų veisimo srities aktai, Lietuvos Respublikos Vyriausybė nutaria:

Preambulės pakeitimai:

Nr. 1005, 2023-12-20, paskelbta TAR 2023-12-22, i. k. 2023-25185

1. Paskirti Žemės ūkio agentūrą prie Žemės ūkio ministerijos kompetentinga institucija, atsakinga už Reglamento (ES) 2016/1012 2 straipsnio 8 punkte nurodytas sritis.

Punkto pakeitimai:

Nr. 1005, 2023-12-20, paskelbta TAR 2023-12-22, i. k. 2023-25185

2. Pavesti Žemės ūkio agentūrai prie Žemės ūkio ministerijos išduoti leidimus teikti ūkinių gyvūnų veislininkystės paslaugas bei atlikti ūkinių gyvūnų veislininkystės paslaugų teikėjų priežiūrą.

Punkto pakeitimai:

Nr. 60, 2025-02-05, paskelbta TAR 2025-02-07, i. k. 2025-01955

3.	Paskirti Žemės ūkio ministeriją atsakinga už ūkinių gyvūnų veislininkystės politikos formavimą.

4. Įgalioti Žemės ūkio ministeriją:

4.1. patvirtinti grynaveislių veislinių gyvūnų ir hibridinių veislinių kiaulių veisimo organizacijų pripažinimo ir jų vykdomų grynaveislių veislinių gyvūnų veisimo programų patvirtinimo tvarkos aprašą;

4.2. patvirtinti ūkinių gyvūnų veislininkystės rėmimo strateginio planavimo dokumentus;

4.3. patvirtinti grynaveislių veislinių gyvūnų ir hibridinių veislinių kiaulių genetinės medžiagos produktų naudojimo apskaitos tvarkos aprašą;

4.4. patvirtinti leidimų teikti ūkinių gyvūnų veislininkystės paslaugas išdavimo, jų galiojimo sustabdymo, galiojimo sustabdymo panaikinimo ir šių leidimų galiojimo panaikinimo taisykles;

4.5. patvirtinti ūkinių gyvūnų genetinių išteklių atrinkimo, įvertinimo, kaupimo ir saugojimo, naudojimo, selekcinių branduolių stebėsenos, populiarinimo ir viešinimo tvarkos aprašą;

4.6. patvirtinti ūkinių gyvūnų sėklinimo pažymėjimo, reproduktorių spermos dozių, embrionų gamybos ir persodinimo, ūkinių gyvūnų kergimo apskaitos taisykles;

4.7. patvirtinti ūkinių gyvūnų selekcinių branduolių steigimo, genealoginės ūkinių gyvūnų šeimos ir (ar) linijos (grupės vertingų ūkinių gyvūnų, kilusių iš bendros giminės pradininkės ar pradininko), populiacijos, pavienių gyvūnų ar jų grupės atrinkimo tvarką;

4.8. nustatyti ūkinių gyvūnų produktyvumo apskaitos ir veislinės vertės duomenų tikslumo ribas;

4.9. koordinuoti ūkinių gyvūnų genetinių išteklių apsaugą.

Punkto pakeitimai:

Nr. 1005, 2023-12-20, paskelbta TAR 2023-12-22, i. k. 2023-25185

5. Įgalioti Valstybinę maisto ir veterinarijos tarnybą nustatyti patalpų veterinarijos reikalavimus.

Papildyta punktu:

Nr. 1005, 2023-12-20, paskelbta TAR 2023-12-22, i. k. 2023-25185

Šis nutarimas įsigalioja 2018 m. lapkričio 1 d.

Ministras Pirmininkas	Saulius Skvernelis

Žemės ūkio ministras	Giedrius Surplys

Pakeitimai:

1.

Lietuvos Respublikos Vyriausybė, Nutarimas

Nr. 1005, 2023-12-20, paskelbta TAR 2023-12-22, i. k. 2023-25185

Dėl Lietuvos Respublikos Vyriausybės 2018 m. rugsėjo 19 d. nutarimo Nr. 940 „Dėl kompetentingų institucijų paskyrimo ūkinių gyvūnų veislininkystės srityje“ pakeitimo

2.

Lietuvos Respublikos Vyriausybė, Nutarimas

Nr. 60, 2025-02-05, paskelbta TAR 2025-02-07, i. k. 2025-01955

Dėl Lietuvos Respublikos Vyriausybės 2018 m. rugsėjo 19 d. nutarimo Nr. 940 „Dėl Lietuvos Respublikos ūkinių gyvūnų veislininkystės įstatymo įgyvendinimo“ pakeitimo